Sinagoga u Mostaru
<s>Sinagoga u Mostaru nalazi se u ulici Braće Ćišića br. 15, naselje Brankovac u gradu Mostaru.</s><s>Komisija za očuvanje nacionalnih spomenika, na sjednici održanoj od 1. do 7. jula 2003. godine donijela je odluku da se sinagoga proglasi za nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.</s>

<s>U XIX. stoljeću, za vrijeme austrougarske uprave, na ovim prostorima naselili su se Jevreji Aškenazi, donoseći zapadnoevropsku kulturu, način života istočnoeuropskih Jevreja, uključujući i jidiš jezik.</s><s>U Jevrejskom almanahu 1928/29, a prema statistici Jevrejstva Kraljevine SHS, u Mostaru je još 1889. godine postojala sinagoga nastala preuređenjem objekta koji je služio za odlaganje sijena.</s>

<s>Zbog malog kapaciteta prostora i naraslih potreba Jevreja Mostara, izgrađena  je nova sinagoga sredstvima od  prikupljenih dobrovoljnih priloga.</s><s>Zapisnik o izgradnji sinagoge sa cjelokupnom dokumentacijom sačinjen je 07. juna 1904. godine.</s>

<s>U drugom svjetskom ratu sinagoga je bila djelimično porušena.</s><s>Godine 1952.</s><s>Jevrejska općina Mostar poklonila je sinagogu gradu Mostaru jer je nije mogla zaštititi od daljnjeg propadanja.</s><s>Iste godine je poduzet čitav niz intervencija u cilju osiguranja uslova da se u objekat useli Lutkarsko pozorište.</s><s>Tada su u enterijeru porušeni svi originalni elementi – galerije, stupovi, pristupno stepenište u apsidi, drvena stepeništa u pretprostoru.</s><s>U centralni molitveni prostor su postavljena sjedišta, dok je prostor apside pretvoren u scenu.</s><s>Zbog poboljšanja akustičnih svojstava objekta, nivo stropa je znatno smanjen.</s><s>Sa sjeverne i južne strane dozidana su dva krila, u kojima je smještena administracija pozorišta.</s><s>Ovom dogradnjom narušena je autentičnost objekta.</s>

<s>U ratu 1992. – 1995. godine sinagoga je znatno oštećena prilikom rušenja Saborne crkve u Mostaru, koja se nalazi u neposrednoj blizini.</s><s>Tom prilikom je usljed detonacije došlo do rušenja dijela objekta.</s><s>Kasnije je nekoliko projektila pogodilo krov objekta koji je u potpunosti izgorio.</s>

<s>Objekat Lutkarskog pozorišta, odnosno Sinagoga u Mostaru, obnovljena je 1996. godine učešćem Evropske unije i njenog predstavnika Hansa Košnika.</s><s>Tom prilikom je obnovljen enterijer objekta kao i fasade i krovna konstrukcija.</s>

<s>Literatura 
 Moric Levi - Sefardi u Bosni, Beograd, 1969., str. 96.-97.</s><s>Snježana Mutapčić - Staro jevrejsko groblje na Borku u Kovačićima, nav. sveske br. 7-8, Sarajevo, 1984., str. 89.-95.</s><s>SEFARAD 92 : Zbornik radova [sa znanstvenog skupa], Sarajevo, 11. - 14. rujna 1992., str. 323.-331.</s><s>Zoran Mandlbaum - Veličanstven pomen nevinim, Most, časopis za obrazovanje, nauku i kulturu, Mostar, br. 122 – 123 , 2000.</s>

<s>Reference</s>

<s>Vanjski linkovi</s>

<s>Sinagoge u Bosni i Hercegovini‎ 
Nacionalni spomenici u Mostaru</s>

